CELEX: 32004R2076
Language: hr
Date: 2004-12-03 00:00:00
Title: Uredba Komisije (EZ) Br. 2076/2004 od 3. prosinca 2004. o prvoj prilagodbi Priloga I. Uredbi (EZ) br. 2003/2003 Europskog parlamenta i Vijeća o gnojivima (EDDHSA i trostruki superfosfat)  Tekst značajan za EGP

13/Sv. 055
            
            
               HR
            
            
               Službeni list Europske unije
            
            
               113
            
         32004R2076
   
               L 359/25
            
            
               SLUŽBENI LIST EUROPSKE UNIJE
            
            
               03.12.2004.
            
         
      UREDBA KOMISIJE (EZ) BR. 2076/2004
   od 3. prosinca 2004.
   o prvoj prilagodbi Priloga I. Uredbi (EZ) br. 2003/2003 Europskog parlamenta i Vijeća o gnojivima (EDDHSA i trostruki superfosfat)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Europskog parlamenta i Vijeća (EZ) br. 2003/2003 od 13. listopada 2003. o gnojivima (1), a posebno njezin članak 31. stavak 1. i 3.,
   budući da:
   
               (1)
            
            
               Članak 3. Uredbe (EZ) br. 2003/2003 propisuje da gnojivo koje pripada vrsti gnojiva navedenih popisan u Prilogu I. toj Uredbi i koje je u skladu sa zahtjevima koje propisuje ta Uredba može biti označeno kao „EZ GNOJIVO”.
            
         
               (2)
            
            
               Među fosfatnim gnojivima na popisu u tablici A2 Priloga I. Uredbi (EZ) br. 2003/2003 nalazi se trostruki superfosfat (TSP) i jedan od kriterija za njegovo označivanje je „fosfor izražen kao P2O5 topiv u neutralnom amonij citratu, najmanje 93 % deklariranog sadržaja P2O5 mora biti topivo u vodi”.
            
         
               (3)
            
            
               Što je veća topivost TSP gnojiva u vodi, to je veća njegova poljoprivredna učinkovitost. U prošlosti je u europskom tlu nedostajalo fosfora te je visoka minimalna vrijednost od 93 % topivosti u vodi bila opravdana kako bi se ispravio taj nedostatak.
            
         
               (4)
            
            
               Danas se situacija promijenila te u tlu ne nedostaje fosfora te, iako je na nekim područjima tla i nasada i dalje poželjan TSP s najmanje 93 % topivosti u vodi, TSP s najmanje 85 % topivosti u vodi jednako je učinkovit za mnoga europska tla i nasade.
            
         
               (5)
            
            
               Korisnicima TSP–a bi stoga trebalo dopustiti da biraju između TSP–a s najmanje 85 % topivosti u vodi ili TSP bolje topivosti ovisno o zahtjevima lokalnog tla i nasada. Stavka koja se odnosi na TSP u tablici A2 Priloga I. Uredbi (EZ) br. 2003/2003 trebala bi biti prilagođena u skladu s tim.
            
         
               (6)
            
            
               Natrijeva sol iz EDDHSA i kondenzacijski produkti (EDDHSA) se već 15 godina upotrebljavaju, pogotovo u Španjolskoj, Francuskoj i Italiji, kao organski kelatni reagens za mikro hranjive tvari. Iskustvo pokazuje da se radi o učinkovitom gnojivu i da ne predstavlja rizik za okoliš.
            
         
               (7)
            
            
               Posebno, kelatno željezo iz EDDHSA koristi se za popravljanje nedostatka željeza te za otklanjanje željezne kloroze. Preporuča se i za mnoge različite biljne vrste, pogotovo voćke kao što su limun, marelica, avokado, šljive i breskve; koristi se i za grožđe, nisko raslinje i jagode.
            
         
               (8)
            
            
               Eliminacija željezne kloroze i njezinih simptoma osigurava zelene listove, dobar rast i zorenje plodova za berbu.
            
         
               (9)
            
            
               Što se tiče posljedica za tlo i okoliš, kemijski proces razgradnje EDDHSA u tlu je relativno spor, ali ne proizvodi opasne tvari. Ne uzrokuje niti problem saliniteta tla.
            
         
               (10)
            
            
               EDDHSA bi trebalo stoga uključiti u popis dopuštenih organskih kelatnih reagensa za mikro hranjive tvari u Prilogu I. Uredbi (EZ) br. 2003/2003.
            
         
               (11)
            
            
               Uredbu (EZ) br. 2003/2003 bi stoga trebalo u skladu s time izmijeniti
            
         
               (12)
            
            
               Mjere predviđene ovom Uredbom u skladu su s mišljenjem Odbora osnovanog člankom 32. Uredbe (EZ) br. 2003/2003,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 2003/2003 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. prosinca 2004.
      
         
            Za Komisiju
         
         Günter VERHEUGEN
         
         
            Član Komisije
         
      
   
   
      (1)  SL L 304, 21.11.2003., str. 1. Uredba kako je zadnje izmijenjena Uredbom Vijeća (EZ) br. 885/2004 (SL L 168, 1.5.2004., str. 1.).
   PRILOG
   Prilog I. Uredbi (EZ) br. 2003/2003 izmjenjuje se kako slijedi:
   
               (a)
            
            
               U tablici A.2 unos 2.(c) koja se odnosi na „Trostruki superfosfat” zamjenjuje se sljedećim:
               
                           Br.
                        
                        
                           Vrsta oznake
                        
                        
                           Podaci o metodi proizvodnje i osnovnim sastojcima
                        
                        
                           Minimalni sadržaj hranjivih tvari (% po masi; Podaci o izražavanju sastojaka; ostali zahtjevi
                        
                        
                           Ostali podaci o vrsti oznake
                        
                        
                           Sadržaj hranjivih tvari za deklarirati;
                           Oblici i topivost hranjivih tvari; Drugi kriteriji
                        
                     
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                     
                           „2(c)
                        
                        
                           Trostruki superfosfat
                        
                        
                           Proizvod dobiven reakcijom mineralnog fosfata i fosforne kiseline u kojem je monokalcijski fosfat osnovni sasojak
                        
                        
                           38 % P2O5
                           
                           Fosfor izražen kao P2O5 topiv u neutralnom amonij citratu, najmanje 85 % deklariranog sadržaja P2O5 mora biti topivo u vodi
                           Test uzorak: 3 g
                        
                        
                            
                        
                        
                           Fosforni pentoksid topiv u neutralnom amonij citratu
                           Fosforni pentoksid
                           topiv u vodi”
                        
                     
         
               (b)
            
            
               U točki E.3.1. dodaje se sljedeća unos:
            
         
      „Natrijeva sol:
      
                  etilendiamin di–(2–hidroksi 5–sulfofenilacetat) kiselina
               
               
                  EDDHSA
               
               
                  C18H20O12N2S2 +
               
            
                  i njezini kondenzacijski produkti
               
               
                   
               
               
                  n*(C12H14O8N2S)”